Carolina Rodríguez (gimnasta)

Carolina Rodríguez Ballesteros (Leon, Gaztela eta Leon, 1986ko maiatzaren 24a) gimnasta erritmikoa da, Espainiako gimnasia erritmikoko selekzio nazionalean lehiatu zena. 2013ko Mediterraneoko Jokoetan urrea lortu zuen bakarkako lehian eta olinpikoa izan zen, bai taldeka (Atenas 2004, 7. postua lortu zuen), bai banaka (Londres 2012, 14. postua lortu zuen, eta Rio 2016, 8. postua). Azken horietan, Joko Olinpikoetan aritu zen gimnasta erritmiko zaharrena bihurtu zen, 30 urte zituela. 2015ean Stuttgarteko Munduko Txapelketa lortu zuen sailkapen orokorreko posturik onena, 9. postua hain zuzen. Gainera, bi aldiz izan zen munduko finalista zintarekin (Kiev 2013 eta Esmirna 2014), bietan 7. postua lortuta.

Besteak beste, Ruth Fernández eta Nuria Castañok izan zituen entrenatzaile, eta lehiaketa orokorrean Espainiako txapelduna gehigotan izan den banakako gimnasta da. Kategoria guztiak kontuan hartuta, 12 titulu lortu zituen (1 alebinetan, 1 infantiletan, 1 lehen mailan eta 9 ohorezko mailan), betiere Club Ritmorekin. Ohorezko mailako lehiaketa orokorrean ere Espainiako txapelduna gehien izan den gimnasta ere bada, 9 titulurekin. Gainera, Espainiako hainbat txapelketa ditu aparatuen arabera eta 3 multzoen modalitatean. Gaztela eta Leonekin, 9 aldiz irabazi zuen Erreginaren Kopa (2008 - 2016). 

2016an Kirol Merituaren Errege Ordenaren Brontzezko Domina jaso zuen eta 2017ko abenduaren 10ean Leongo Kirol Jauregian bere omenezko Gala ospatu zen.

 Kirol bizitza 

 Hasierak 

—Carolina Rodríguez, Diario de León egunkarianGarai horretan Espainiako txapelduna izan zen alebin (1996) eta infantil mailan (1998). 1999 urtean Espainiako txapeldunordea izan zen junior mailan. Urte horretan bertan, Dalia Kutkaitek entrenatutako Espainiako junior taldean parte hartu zuen. Talde horrek urrea lortu zuen lehiaketa orokorrean, eta zilarra Portimãoko Nazioarteko Torneoko 5 zintako finalean. Budapesteko Nazioarteko Txapelketan, hirugarren postua lortuta. Budapesteko Europako Txapelketan 5. postua lortu zuen taldearekin, lehen kalifikazioan 4. postuan gelditu eta gero. Orduan, Carolina, Belén Aguado, Marta Linares, Aida Otero, Patricia Rojano, Andrea Rubiño eta Noemí Vives izan ziren junior mailako taldekideak.

 Espainiako Selekzioan 

 2001 - 2004: etapa laburra banakakoa eta Atenas 2004 taldekakoa 
2001eko uztailean Espainiako senior gimnasia erritmikoko selekzio nazionalean sartu zen, lehenengo bakarka, 2003 urtean taldean, eta azkenik 2005 urtean bakarkako modalitatera itzulita. 2001eko Madrilgo Gimnasia Erritmikoko Munduko Txapelketan, Alina Kabáyeva eta Irina Cháshchina deskalifikatu ostean, 17. postuan gelditu zen banakako kalifikazioan eta 4. postuan taldekakoan, Almudena Cid eta Jennifer Colinorekin batera. 2003an geratu zen, Almudena Cid, Jennifer Colino eta Esther Escolarrekin batera, 6. postua Budapesteko Munduko Txapelketan, taldeka, 59. postua eskuratzeaz gain banakako sailkapen nagusian, lautik hiru ariketa bakar baino ez zituela egin.

2003 urtearen bukaeran, Espainiako taldean sartu zen, Rosa Minorrek eta Noelia Fernández Navarrok entrenatuta, eta 2004ko Atenasko Udako Olinpiar Jooetan parte hartu zuen. Carolina titularra izan zen 3 uztai eta 2 pilotatan. Espainiako taldeak  finalerako txartela lortu zuen kalifikazioko 8. postuaz. Azkenean, abuztuaren 28an lortu zuen 7. postua, beraz, diploma olinpikoa eskuratu zuen. Taldea, gainera, Sonia Abejón, Barbara González Oteitza, Marta Linares, Isabel Pagán eta Nuria Velascok osatuko zuten. Nahiz eta urte hartan talde nazionaleko ordezko gisa aritu, Lara González Oteitza eta Ana María Pelaz Jokoetarako deialditik kanpo geratu ziren, eta beraz, haien rola bere taldekideak Atenasko pabiloiko harmailetatik animatzera mugatu zen. Hitzordu olinpikoa jokatu ostean, Carolina bakarkako modalitatera itzuli zen selekzioan.

 2005 - 2008: Banakako modalitatera itzuli eta aldi baterako erretiratzea 
2005 urtean, berriro ere bakarka, Bakuko Munduko Txapelketan parte hartu zuen, Almudena Cid, Jennifer Colino eta Esther Escolarrekin batera, 6. postuan gelditu zen taldekakoan, eta sailkapen nagusian 123. postuan, baina lau ariketak barik zintako ariketa baino ez zuten egin. 2006 urtean Espainiako txapeldun izendatu zen ohorezko mailan eta Moskuko Europako Txapelketan parte hartu zuen 17. postuan geratu zelarik. Banakako lehiaketaren atala. 2007 urtean, Bakuko Europako Txapelketan 7. postuan geratu zen, Almudena Cid eta Loreto Achaeranorekin batera.Taldekako kopurua. 2007ko amaieran, Munduko Patras Txapelketa jokatu ondoren, non 15. postua lortu zuen.Almudena Cid, Loreto Achaerandio eta Nuria Artiguesekin batera, taldekako sailkapenean lehen postuan geratu zen, baina erabaki tekniko baten ondorioz Espainiako taldetik kanpo utzi zuten, eta erretiratu egingo zela iragarri zuen. Hala ere, 2008ko martxoan lehiara itzuli zen eta Espainiako Banakako Txapelketan lehen mailako titulu nazionala lortu zuen. Abenduan, multzoen modalitateko lehen mailako azpitxapelduna izan zen Club Ritmorekin.

 2009 - 2012: 2012ko Londresko ziklo olinpikoa 
2009 urtean, Espainiako selekzioak banakako modalitatean jarduteko deitu zuen berriro, baina Madrilgo CARera itzuli beharrean, Leonen geratzea erabaki zuen, Ruth Fernández entrenatzailearekin. Maiatzean brontzea izan zen pilotan Corbeil-Essonneseko torneoan, urte hartan Munduko Kopako probarako balio zuena. Urte hartan Espainiako txapeldun izatea lortu zuen, ohorezko mailan. Bakuko Europako Txapelketan banaka 17. postuan geratu zen sailkatuta eta taldekakoan 10. postuan. 2009 urteko Mediterraneoko XVI. Jokoetan brontzezko domina lortu zuen Pescaran (Italia). Abuztuan ezker orkatilan lesionatu zen, baina Mieko Munduko Txapelketan lehiatu ahal izan zuen 22. postua lortuta. 2009 urteko abenduan ere Espainiako txapelduna izan zen lehen mailan, Club Ritmo taldearekin multzoen modalitatean.

2010 urteko martxoan berriro lesionatu zen. Ordukoan, lotailuen haustura partziala izan zen eskuin orkatilan. Hala ere, apirilean Bremengo Europako Txapelketa jokatu zuen, eta 16. postua lortu zuen sailkapen nagusian. Urte bereko ekainean Espainiako txapelduna izan zen berriro, ohorezko mailan. Uztailean beste lesio bat izan zuen ezker belaunean. Irailean 17. postua lortu zuen sailkapen nagusian eta 14. postua taldekakoan Moskuko Munduko Txapelketan (Natalia García Timofeeva, Júlia Usón eta Marina Fernández Morenorekin batera). 2010 urteko azaroan Euskalgym-ean parte hartu zuen.

2011 urteko apirilean urrezko domina lortu zuen Irina Deleanu Txapelketan, mazen txapelketan, eta gainera zilarrezko domina lortu zuen sailkapen orokorrean eta beste hiru bigarren postu lortu zituen. Urte bereko ekainean, laugarren aldiz eta hirugarren urtez jarraian, Espainiako txapelduna izan zen berriz ere ohorezko mailan. 2011ko Gimnasia Erritmikoko Munduko Txapelketan, Frantziako Montpellier hirian, 11. postua lortu zuen taldekako sailkapenean (Natalia García Timofeeva eta Júlia Usónekin batera) eta sailkapen nagusian 24. postua lortu zuen, beraz ez zuen 2012ko Londresko Olinpiar Jokoetarako sailkapen zuzena lortu, nahiz eta Olinpiar Aurreko Jokoetarako postua lortu. 2011 urteko azaroan Euskalgym jaialdian parte hartu zuen berriz.

Londresko Olinpiar Aurrekoa 2012ko urtarrilean jokatu zen, eta Carolinak 4. postuan amaitu zuen. Horrela, Olinpiadetarako sailkapena lortu zuen, Londresko hitzordurako sarrera herrialdeka barik izendun aukera ematen zuten lehenengo bost postuen artean amaituta. 2012ko uztailean, laugarren urtez jarraian eta bere ibilbidean bosgarren aldiz, Espainiako txapelduna izan zen ohorezko mailan. Txapelketa horrekin, 8 aldiz irabazi zuen Espainiako banakako txapelketa lehiaketa orokorrean, kategoria guztiak batuta, Almudena Ciden marka berdinduz. 2012ko Londresko Udako Olinpiar Jokoetan bi Olinpiadetan multzoko kide eta banako gisa lehiatu den gimnasta erritmiko bakarra bilakatu zen. Azkenean, 14. postuan bukatu zuen. Irailaren 20an Manuel Leyes doktoreak ebakuntza egin zion eskuineko orkatilan Madrilgo Cemtro Klinikan. Ebakuntza arrakastatsua izan zen, eta peroneo kalkaneoari eta aurreko astragalinoari eragiten zien lotailu-haustura konpontzeko saiakera izan zen. 4 hilabete eskaiolarekin egon ondoren, 2013 urteko otsailean entrenatu zuen berriro.
ezkerrera|thumb|285x285px|Leongo CAR taldean entrenatu zuen Carolinak Club Ritmo taldearekin 2010etik.

 2013 - 2016: Rioko ziklo olinpikoa 2016 
2013 urteko ekainean, bosgarren urtez jarraian eta seigarrenez, Espainiako txapeldun izendatu zen ohorezko mailan, eta, orduan 9 titulu lortuta, lehiaketa orokorrean kategoria guztiak batuta banakako Espainiako txapel gehien zuen gimnasta bihurtu zen. 2013 urteko Mediterraneoko XVII. Jokoetan, Turkiako Mersin udalerrian, urrezko domina lortu zuen, lau aparatuetan 17,400 puntu baino gehiago lortu zituen lehiaketa baten ostean. 2013 urteko abuztuan, Kieveko Munduko Txapelketan, 11. postuan geratu zen banakako lehiaketa orokorrean. Gainera, lehen aldiz aparatuen araberako Munduko Txapelketa batean parte hartu zuen, zintan, eta 7. postua lortu zuen. 2013 urteko azaroan Bilboko Euskalgym jaialdian parte hartu zuen.

2014 urteko apirilean, Lisboako Munduko Kopako proban, 4. postua lortu zuen sailkapen nagusian; gailuen finalean, ostera, 7. postua eta 4. postua, zintan zein pilotan, eta brontzezko domina mazetan. Gero, Bielorrusiako Minsk herrian jokatutako Munduko Kopan, 14. postua lortu zuen sailkapen nagusian eta 7. postua pilotako finalean. Ekainean Bakuko Europako Txapelketa jokatu zuen eta bertan 10. postua lortu zuen sailkapen nagusian. 2014 urteko ekainaren 17an, Europakoa baino bi egun geroago, harrera egin zitzaion talde nazionalari CSDn. Ekitaldi horretan, Carolinak 2016ko Rio de Janeiroko Udako Olinpiar Jokoetara arte lehiatzen jarraitzeko erabakia iragarri zien hedabideei, Drasanvi enpresaren babesari esker, adieraziz «indarrez eta [...] entrenatzen jarraitzeko beharrezko motibazioarekin» ikusten zuela bere burua, nahiz eta urte hasieran, babesletza izan baino lehen, Europarraren atzetik erretiratzeko asmoa zuen. Ekainaren 29an Granadan seigarren urtez jarraian eta zazpigarrenez Espainiako txapelduna izan zen ohorezko mailan. Abuztuan Sofiako Munduko Kopa jokatu zuen, eta bertan 11. postua lortu zuen sailkapen nagusian, 6. postua pilotako finalean eta 7. postua mazen finalean. Irailean, Turkiako Esmirnako Munduko Txapelketan, 10. postua lortu zuen bakarkako lehiaketa orokorrean. 6. postua ere lortu zuen taldekako sailkapenean, Natalia Garcia Timofeeva eta Sara Llanarekin batera. Horrez gain, zintako finalerako sailkatzea lortu zuen, eta 7. postua zintako finalean. 2014 urteko azaroan Gasteizko Euskalgym jaialdian parte hartu zuen.

2015 urtean lesio bat izan zuen ezker bikian, zuntz haustura bat, eta, ondorioz, denboraldi hasiera atzeratu behar izan zuen. Martxoan Grand Prix de Thiaisera bidaiatu bazuen ere, azken orduan erabaki zuen ez parte hartzea. Apirilean egin zuen debuta gimnasia erritmikoko Erreginaren Kopan, eta hiru urre lortu zituen: taldeka Gaztela eta Leonekin, mazetan eta zintan. Maiatzean, Minskeko Europako Txapelketa jokatu zuen Carolinak, eta Natalia García Timofeevarekin batera 7. postua lortu zuen taldekako sailkapenean. Hilabete horretan bertan, Holoneko Grand Prixean parte hartu zuen, eta 13. postua lortu zuen sailkapen nagusian. Ekainean 15. postua lortu zuen Berlingo Mastersean. Hilabete horretan bertan 13. postuan bukatu zuen 2015eko Bakuko Europako Jokoetan. Uztailaren 4an Pontevedran zazpigarren urtez jarraian eta zortzigarrenez ohorezko mailan Espainiako txapelduna izan zen, orduan Almudena Cidek kategoria horretan egindako marka berdinduz. Gainera, kategoria guztiak batuta, Carolinak 11 titulu nazional lortu zituen lehiaketa orokorrean. Hilabete horretan bertan, Turkiako Esmirnako Nazioarteko Txapelketan jokoan zeuden urrezko 5 dominak lortu zituen. Abuztuan 5 urre lortu zituen berriro Norvegiako Asker Cup txapelketan. 2015 urteko irailean, Stuttgarteko Munduko Txapelketan, 9. postua lortu zuen banakako lehiaketa orokorrean, postu onena Munduko Txapelketa bateko sailkapen orokorrean, horrela 2016ko Rio de Janeiroko Udako Olinpiar Jokoetarako sailkapen zuzena lortuz. Halaber, 10. postua lortu zuen taldekako lehian, Natalia García Timofeeva, Sara Llana eta Polina Berezinarekin batera. 2015 urteeko azaroan berriro hartu zuen parte Gasteizko Euskalgym jaialdian.
2016ko ekainean Guadalajarako Munduko Kopa jokatu zen, Benidormen (2008) Munduko Kopako Finalaz geroztik Espainian egin zen gimnasia erritmikoko nazioarteko lehen lehiaketa ofiziala. Ekitaldia ekainaren 3tik 5era egin zen Guadalajarako Erabilera Anitzeko Jauregian, eta 8.000 pertsona inguru bertaratu ziren azken bi jardunaldietan. Carolinak 8. postua lortu zuen Guadalajaran bai sailkapen nagusian, bai mazen finalean. Hilabete horretan bertan, Holongo Europako Txapelketan parte hartu zuen, eta 9. postua lortu zuen lehiaketa orokorrean postu, Europar batean lortutako postu onena. Ekainaren 25ean Guadalajarako Espainiako Banakako Txapelketan Espainiako ohorezko mailako txapeldun izendatu zen zortzigarren urtez jarraian eta bederatzigarren aldiz, kategoria horretan Almudena Cidek egindako marka gainditu ostean, Espainiako gimnasta onena bilakatu zen. Horixe izan  zen, bere hamabigarren titulua sailkapen nagusian, kategoria guztiak batuta. Gainera, zilarra izan zen zintan eta urrea mazetan, pilotan eta uztaian.

Abuztuan Rio 2016ko Olinpiar Jokoetan lehiatu zen, bere hirugarren olinpiar parte hartzea. Lehiaketa Rioko Arena Olimpica pabiloian izan zen. Abuztuaren 19an 7. postuan geratu zen kalifikazioan, hurrengo eguneko finalerako sailkapena lortuz. Finalean, abuztuaren 20an, 8. postua lortu zuen. Horrela, diploma olinpiko bat lortu zuen. Rodríguez Rio Olinpiar Jokoetan parte hartu zuen gimnasta erritmiko zaharrena bihurtu zen, 30 urterekin egin baitzuen.

2016 urteko azaroaren 15ean, Kirol Merezimenduaren Errege Ordenaren Brontzezko Domina jaso zuen Carolinak, CSDk emandakoa, urriaren 18an emandakoa. Era berean, Zilarrezko domina eman zitzaien Equipasoko bost kideei, eta brontzezko domina eman zitzaien Anna Baranova hautatzaileari eta Ana Maria Valenti erritmikako epaileari. Iñigo Mendez de Vigo, Hezkuntza, Kultura eta Kirol ministroa, izan zen ekitaldiaren buru, eta Sofia Erregina Arte Zentroa Museo Nazionaleko auditorioan (Madril) egin zen.

 Rio osteko etapa eta omenaldi-gala 
Jokoen ostean, 2016 urteko bukaeran, Carolina Italiako Kluben Liga Nazionalean lehiatu zen, Serie A izenarekin ezaguna, eta Gymnica 96 di Forli klubeko kidea izan zen. Carolinak A Seriean parte hartu zuen Erromako klub batekin bere karreraren hasieran, Ginnastica Terranuovarekin 2014an, eta Etruria Pratorekin 2015ean. 2017an, Club Ritmorekin lehiatu zen Iberdrola Zirkuituaren lehen edizioan, Espainia osoan zehar hainbat fasetan egindako kluben liga bat, non klubak azaroan Alacanten jokatutako Finalean irabazi zuen. 2017 urteko azaroaren 29an iragarri zuen 2018ko ekainean Guadalajarako Europako Txapelketa jokatzeko asmoa zuela, nahiz eta azkenean ez zuen bertan lehiatu.

2017 urteko abenduaren 10ean, Angel Fernández Cordobaren Oroimenezko Nazioarteko IV. Torneoan haren omenezko Gala bat ospatu zen Leongo Kirol Jauregian. Bertan, Carolinak erakusketa-ariketa bat estreinatu zuen, eta bertan izan ziren, Ritmo de Leon klubeko bere kideak, Rioko Olinpiar Jokoetan txapeldunordea izan zen Equipaso delakoa, eta nazioarteko izarrak: Alina Maksymenko, Neviana Vladinova, Katsiaryna Halkina, Viktoria Mazur, Alexandra Agiurgiuculese, Melitina Staniouta edo Marina Durunda. Gala David Acevedo López kazetariak aurkeztu zuen eta La 7 (Gaztela eta Leon) telebistak zuzenean eman zuen Javier Mardones eta María Martín Rodríguez gimnasta ohiaren komentarioekin. Abenduaren 12an Más que plata dokumentalaren aurrestreinaldia aurkeztu zuen, eta gainera, erakustaldia egin zuen.

2018an Montse Martín eta Manel Martínen neba-arreben Pinceladas de ritmica liburuko gimnasta ilustratuetako bat izan zen. 2018 urteko urriaren 23az geroztik, En femenino aurkeztu zuen, emakumezkoen kirolari eskainitako saioa, Radio Marca Leonen.

 Legatua eta eragina 
Carolina Rodríguez da Olinpiar Jokoetan parte hartu duen gimnasta erritmiko zaharrena, 30 urterekin Rio 2016koUdako Olinpiar Jokoetan parte hartu baitzuen. Pinceladas de ritmica''' liburuan, Montse Martín gimnasta ohiak eta Manel neba-arrebek hauxe esan zuten gimnastaren ezaugarriei buruz:«Gimnasta oso sentibera eta aldi berean izaera handikoa da, eta nazioartean ezaguna eta errespetatua da adierazteko duen moduarengatik, batez ere aurpegiaren eta eskuen bidez, eta baita dantzan egiten dituen urratsengatik [...] bere borrokarako eta lanean duen konstantziarengatik bere emaitzarik onenak lortu zituen».

 Bizitza pertsonala 
Carolina 2018ko irailaren 1ean ezkondu zen Isidro Melon korrikalari leondarrarekin.

 Ekipamenduak 
+MaillotakDataHornitzailea1999 Arena2004 (Olinpiar Jokoak)link=Archivo:Logo_John_Smith_(actual).png|70x70px John Smith2009 - 2018link=Archivo:Logo_Tanitex_(modificado).png|98x98px Tanitexa2013 - 2018 6. Davide Maillots2013 - 2018 Yuanda Maillots
+Entrenatzeko arropaDataHornitzailea1999 Arena2001 - 2006link=Archivo:Li-Ning_logo_red.png|70x70px Li-Ning2004 (JJ.OO)link=Archivo:Logo_John_Smith_(actual).png|70x70px John Smith2008 - 2018link=Archivo:Logo_Dvillena.png|70x70px  Dvillena Export2008 (JJ.OO)link=Archivo:Li-Ning_logo_red.png|70x70px Li-Ning2012 (JJ.OO) Ciliegiko Boskoa2015 - 2016link=Archivo:Adidas_Logo.svg|45x45px Adidas2016 (JJ.OO)link=Archivo:Joma_Sport.svg|80x80px Joma2016 - 2018link=Archivo:Oysho_logo.png|75x75px Oysho
+PuntakoakDataHornitzailea2008 - 2018link=Archivo:Logo_Dvillena.png|70x70px  Dvillena Export

 Ariketen musika 
UrteaAparatuakMusika1998 (Banakakoa, haurrak)link=Archivo:Rhythmic_gymnastics_hoop.svg|20x20px UztaiaMariah Careyren «Hero».1999 (Banakakoa, juniorrak)link=Archivo:Rhythmic_gymnastics_ball.svg|20x20px PilotaSky.2001link=Archivo:Rhythmic_gymnastics_ball.svg|20x20px Pilota«Quidam», «Seisouso» eta «Réveil», Benoît Jutrasek Cirque du Soleil-en Quidam ikuskizunerako konposatua.2001Georges Bizeten Carmen operaren zatiak.2001 - 2002link=Archivo:Rhythmic_gymnastics_hoop.svg|20x20px  Uztaia«Tango Jalousie», Jacob Gadek konposatua, André Rieuren bertsioan.2001 - 2002link=Archivo:Rhythmic_gymnastics_clubs.svg|20x20px MazakRubén Moránen «Por ti».2001 - 2002link=Archivo:Rhythmic_gymnastics_rope.svg|20x20px SokaEdo Fortuna, Carl Orffen Carmina Burana kantatan sartua.2002link=Archivo:Rhythmic_gymnastics_ball.svg|20x20px PilotaSecret Gardenen «Passacaglia».2002link=Archivo:Rhythmic_gymnastics_hoop.svg|20x20px UztaiaDidularen «flamenkoa».2002 - 2003link=Archivo:Rhythmic_gymnastics_free_hand.svg|20x20px Erakusketa-ekitaldia (esku librekoa) Jennifer Colino eta Tania Camporekin bateraBonden «Kismet».2003link=Archivo:Rhythmic_gymnastics_ball.svg|20x20px PilotaBonden «Sahara».2003link=Archivo:Rhythmic_gymnastics_clubs.svg|20x20px MazakBonden «Quixote».2003link=Archivo:Rhythmic_gymnastics_clubs.svg|20x20px MazakJuno Reactor(r)en «Pistolero».2003link=Archivo:Rhythmic_gymnastics_ribbon.svg|20x20px ZintaSantanaren «Foo Foo».2004link=Archivo:Rhythmic_gymnastics_ribbon.svg|20x20px 5 zinta«Paisaje español», Ricardo Garcíarena, «Habanera», Georges Bizeten Carmen operarena, eta Malagueña, Ernesto Lecuonarena.2004link=Archivo:Rhythmic_gymnastics_hoop.svg|20x20px link=Archivo:Rhythmic_gymnastics_ball.svg|20x20px 3 uztai eta 2 pilota (Denboraldiaren hasiera)Hans Zimmerrek konposatutako El pacificador filmaren soinu-bandaren «Peacemaker» eta «Chase» abestiak.2004link=Archivo:Rhythmic_gymnastics_hoop.svg|20x20px link=Archivo:Rhythmic_gymnastics_ball.svg|20x20px 3 uztai eta 2 pilota (Athenasko Olinpiar Jokoetan)Hans Zimmerrek konposatutako The last Samurai (Azken samuraia) filmaren soinu-bandaren «Red Warrior», «Theme» eta «Spectres in the Fog» abestiak.2005link=Archivo:Rhythmic_gymnastics_ball.svg|20x20px PilotaAmr Diab-en «Tamally Maak» eta Angel Tears-en «Inshalla (Ya Salam)».2005link=Archivo:Rhythmic_gymnastics_ribbon.svg|20x20px ZintaBajofondo Tango Club-en «Montserrat».2005 - 2006link=Archivo:Rhythmic_gymnastics_clubs.svg|20x20px Mazak«Conte D'Amour (Mouvements Du Désir)», Zbigniew Preisner-ena.2005 - 2006link=Archivo:Rhythmic_gymnastics_ribbon.svg|20x20px ZintaDuke Ellington eta Juan Tizolen «Caravan», Jorge Pardo eta Josemi Carmonaren bertsioan.2006link=Archivo:Rhythmic_gymnastics_free_hand.svg|20x20px Erakusketa-ekitaldia (esku librekoa) Jennifer Colinorekin bateraDavid Dorantesen «Sur».2006link=Archivo:Rhythmic_gymnastics_ball.svg|20x20px PilotaGeorge Gershwinen Porgy eta Bess operan jatorriz sartutako «Summertime» lanaren bi bertsio: Angelique Kidjok egindakoa eta Kenny G eta George Bensonek egindakoa.2006link=Archivo:Rhythmic_gymnastics_rope.svg|20x20px Soka«Pena (Serbia)», Šaban Bajramovic.2006 - 2007link=Archivo:Rhythmic_gymnastics_hoop.svg|20x20px UztaiaGeorge Gershwinen Porgy eta Bess operan jatorriz sartutako «Summertime» lanaren bi bertsio: Angelique Kidjok egindakoa eta Kenny G eta George Bensonek egindakoa.2007link=Archivo:Rhythmic_gymnastics_clubs.svg|20x20px MazakMichel Camilo eta Tomatitoren «From Within».2007link=Archivo:Rhythmic_gymnastics_rope.svg|20x20px SokaEdvin Martonen «Hungarian Rhapsody».2008link=Archivo:Rhythmic_gymnastics_clubs.svg|20x20px MazakGeorg Friedrich Händelen Suite en re minorren Zarabanda, Maksim Mrvicaren bertsioan.2008link=Archivo:Rhythmic_gymnastics_ribbon.svg|20x20px ZintaDolly Partonen «I Will Always Love You», Whitney Houstonen bertsioan.2008 - 2009Maceo Parkerren «Rabbits in the Pea Patch».2008 - 2009link=Archivo:Rhythmic_gymnastics_rope.svg|20x20px SokaBajofondo Tango Club-en «Los Tangueros».2009Erakusketa ariketa (Zapiak)Elton Johnen «Your Song», Ewan McGregor eta Alessandro Safinak Moulin Rouge! filmerako abestutako bertsioan.2009 - 2011link=Archivo:Rhythmic_gymnastics_ball.svg|20x20px PilotaGiovanni Marradiren «Impromptu».2009 - 2012link=Archivo:Rhythmic_gymnastics_ribbon.svg|20x20px ZintaGuns N' Rosesen «This I Love», Vika Yermolyevaren bertsioan.2010 - 2012link=Archivo:Rhythmic_gymnastics_hoop.svg|20x20px UztaiaEren «Kalki». S. Posthumus.2011 - 2012link=Archivo:Rhythmic_gymnastics_ball.svg|20x20px PilotaNuevo Tango Ensamble-ren «Lejos».2011 - 2012link=Archivo:Rhythmic_gymnastics_clubs.svg|20x20px Mazak«Un tiro al aire (Alegrías)», Camarón de la Islarena.2013link=Archivo:Rhythmic_gymnastics_ribbon.svg|20x20px ZintaGino D'Auriko «San Miguel auzoa».2013 - 2014link=Archivo:Rhythmic_gymnastics_hoop.svg|20x20px UztaiaLudovico Einaudiren «Experience».2013 - 2015link=Archivo:Rhythmic_gymnastics_ball.svg|20x20px PilotaStephan Moccio eta Joraneren «Aqua».2013 - 2016link=Archivo:Rhythmic_gymnastics_clubs.svg|20x20px MazakEl Junco-ren «Cadizko bulerien erritmoa».2014 - 2016link=Archivo:Rhythmic_gymnastics_ribbon.svg|20x20px ZintaCésar Benitok konposatutako El tiempo entre costuras serieko soinu-bandaren «Tema de Sira».2015 - 2016link=Archivo:Rhythmic_gymnastics_hoop.svg|20x20px UztaiaPaco de Lucíaren «Punta del faro».2015 - 2016link=Archivo:Rhythmic_gymnastics_ball.svg|20x20px PilotaDiana Navarroren «Imaginando».2017link=Archivo:Rhythmic_gymnastics_free_hand.svg|20x20px Esku librekoaMarina Herediaren «Sabe de sangre».

 Kirol palmaresa 

 Klub mailan 
Carolina 12 aldiz izan da Espainiako txapelduna lehiaketa orokorrean, eta titulu gehien dituen banakako gimnasta izan da: bat alebin mailan (1996), bat infantil mailan (1998), bat lehen mailan (2008) eta 9 ohorezko mailan (2006, 2009, 2010, 2011, 2012, 2013, 2014, 2015 eta 2016). Iturri batzuen arabera, 1997ko Espainiako Haur Mailako Txapelketako sailkapen nagusian urrea lortu zuen, baina Patricia Céspedes gimnasta madrildarrak irabazi zuen. Gaur egun, Carolinak 12 titulu ditu Espainiako txapeldun izateko lehiaketa orokorrean.  Ohorezko mailako lehiaketa orokorrean Espainiako txapel gehien lortu duen gimnasta ere bada, 9 titulurekin. Gainera, Espainiako hainbat txapelketa ditu aparatuen arabera, eta 3 Espainiako Taldekako Txapelketan. Gaztela eta Leonekin, 9 aldiz irabazi zuen Erreginaren Kopa (2008 - 2016).

 Espainiako selekzioa 
Olinpiar Jokoetan, 7. postua lortu zuen 2004an, Atenasen, Espainiako taldearekin, eta 14. postua izan zuen Londresen, 2012an, eta 8. postua Rio 2016an, banakako txapelketa gisa. Nazioarteko lehiaketa ofizialetan 2 domina ditu guztira: Brontze bat pilotan Corbeil-Essonneseko Munduko Kopako proban (2009), eta beste bat mazetan Lisboako Munduko Kopako proban (2014). Gainera, Italiako Pescarako Mediterraneoko Jokoetan brontzea eskuratu zuen (2009) eta Mersineko Mediterraneoko Jokoetan urrea (2013). Bere posturik onena Munduko Txapelketa bateko sailkapen nagusian Stuttgart 2015ean izan zen, 9. postua. Gainera, bi aldiz izan da munduko finalista zintarekin (Kiev 2013 eta Esmirna 2014), bietan 7. postuan.

 Sariak eta aintzatespenak 

 Gimnasia Erritmikoko plaka Gaztela eta Leongo VIII. Gimnasia Galan (2015)
 Leongo Ikastetxeko Urrezko Intsignia, José Belinchón Sarien II. Edizioan (2015)
 Aipamen Berezia Gimnasia Erritmikoaren kategorian, Gaztela eta Leongo IX. Gimnasia Galan (2016)
 Ademar Leon Eskubaloi Taldeko ohorezko bazkidea (2016)
 link=Archivo:Badge_of_the_Royal_Order_of_Sports_Merit_(Spain).svg|19x19px Kirol Merezimenduaren Errege Aginduaren brontzezko domina, Kirol Kontseilu Gorenak emandakoa (2016)
 Gimnasia erritmikoaren kategoriako saria Gaztela eta Leongo X. Gimnasia Galan (2016)
 Nazioarteko Gimnasia Saria Gaztela eta Leongo X. Gimnasia Galan (2016)  
 Gimnasta onena Gaztela eta Leongo X. Gimnasia Galan (2016)   
 Aipamen Berezia Gaztela eta Leongo Kirolaren V. Podium Sarietan (2017)   
 Aipamen Berezia UCAMen XXI. Kirol Galan (2019)   
 Ohorezko Ageda 2020, Villaquilambreko Udalak emana (2020)   

 Filmografia 

 Telebista saioak 
Telebista saioakUrteaSaioaKateaOharrak2002Escuela de deporteLa 2Erreportajean elkarrizketatua2004El sueño olímpico. ADO 2004La 2Erreportajean elkarrizketatua2010Objetivo 2012TeledeporteaErreportajean agertzea2012Informe Robinson Canal+“Lágrimas por Londres” erreportajean elkarrizketatuaObjetivo 2012TeledeporteaErreportajean agertzeaOtra movidaNeoxGonbidatuaLondres 2012TeledeporteSara Bayon eta Paloma del Ríorekin batera, gonbidatua2014Objetivo RioTeledeporteErreportajean elkarrizketatua2015Objetivo RioTeledeporteErreportajean elkarrizketatua2016Reiniciando#0Eliteko kirola” erreportajean elkarrizketatua2017Carolina Rodriguezen omenezko galaLa 7 (Gaztela eta Leon)Omendua

 Bideo musikalak 
Bideo musikalakUrteaAbestiaArtistaZuzendaria2013«Comiéndote a besos»RozalenChino Saaevedra2019«Jamás jamás»Café Quijano feat. Carlos BauteJuan Marigorta

 Publizitatea 

 Gabonetako iragarkiak'' Dvillenarentzat, orduan RFEGren babeslea (2012, 2013 eta 2015).
 Dvillenako «Sensacion» puntaren spota, orduan RFEGren babeslea zena (2014).
 GEFEren promozio-bideoa, «El sueño de volar» izenekoa (artxiboko irudiak), Carlos Agullók zuzendua (2015).
 GEFEren promozio-bideoa, «A ritmo de Río» izenekoa, Carlos Agullók zuzendua (2016).

 Oharrak 

 Erreferentziak 

 Bibliografia 
  Martín, Montse y Manel (2018). Pinceladas de rítmica (2ª edición). Libros.com. ISBN 978-84-17023-48-5. 

 Kanpo estekak 
 Carolina Rodríguezen web ofiziala



 Elkarrizketa: Carolina Rodríguez  TEDxLeon (2016)
 Elkarrizketa: Carolina Rodríguez por Natalia Freire en Femenino singular de Radio Marca (2017)
 Elkarrizketa:  Carolina Rodríguez para Leotopía (2017)
 Omenaldi Gala  Carolina Rodríguezi, Castilla y León Televisión (2017)
 Telebista emanaldiak
 Uztaiaren ariketa orokorrean, Grand Prix de Moscú en 2002
 Soka ariketa lehiaketa orokorrean, Grand Prix de Moscú en 2002
 Maza ariketa, Moskuko europearrean, 2006
 Pilota ariketa Moskuko europearrean , 2006
 Pilota ariketa kalifikazioa Bakúko Europarrean, 2009
 Uztai ariketa Moskuko Mundialetan, 2010
 Zinta ariketa kalifikazioa Olinpiar Jokoetan, Londres 2012
 Mazaariketa kalifikazioa Olinpiar Jokoetan, Londres 2012
 Zinta ariketa Vienako Europarrean,  2013
 Uztai ariketa kalifikazioa Esmirnako mundialean, 2014
 Pilota ariketa txapelketa orokorrean, Bakuko Europarrean, 2015
 Zinta ariketa Bakuko Europar Jokoetan, 2015
 Uztai ariketa txapelketa orokorrean Stuttgarteko Mundialetan, 2015
 Pilotakalifikazioa Guadalajarako Munduko Kopan, 2016
 Mazen ariketa Holongo Europar Jokoetan, 2016

Kategoria:Leondarrak
Kategoria:Gimnasta erritmikoak
Kategoria:2016ko Udako Olinpiar Jokoetako gimnastak
Kategoria:2012ko Udako Olinpiar Jokoetako gimnastak
Kategoria:2004ko Udako Olinpiar Jokoetako gimnastak